**ПРАТЕНИЧКО ПРАШАЊЕ**

од пратеникот Роза Топузова Каревска поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

До каде е Проектот со бесплатните учебници? Ајде да почнеме по ред.

На 2 септември, кога почна учебната година, сеуште нема бесплатни учебници. Тогаш ќе кажете дека беше рано, иако ја најавивте попезно кампањата, ученицитебе а во своите клупи, учебниците ги немаше.

На 18 септември 2009 година бесплатни учебници сепак нема за сите. Учениците од средните училишта, освен оние од прва година, ниту добиле, ниту ќе добијат учебници. Дали, почитуван министер, парите што ги дававте за рекламни камапањи, не ќе беше попаметно да ги упатите за да распишете конкурс за ученбици џа овие ученици? Затоа што знаеме дека тие учат од фотокопирани учебници. Ако се зем предвид дека 300 денари е фотокопирање на еден учебник, по 12 предмети, на учениците им се потревни 3600 денари. Каде задолжтелното средно образование се оптоварува со 3600 и никаде ги нема бесплатните учебници.

Понатаму, почитуван министер, 20 септември 2009 година, изминува третата недела од учебната година, а учениците во прилепските основни и средни училишта никако да добијат ветени бесплатни комплетни учебници. Не го земам Прилеп како пример затоа што доаѓам од таму, го земам како пример затоа што токму од Прилеп вие ја почнавте кампањата. Затоа ве прашувам каде се учебниците и продолжувам понатаму.

23.09.2009 година, 65 илјади средношколци учат од скрипти. Значи, и на сето тоа, на новинарско прашање од Министерство за образование и наука ќе одговорат - не можам да одговорам зошто немало конкурси за да има учебници, вели Љупчо Спасовски, раководител за основно и средно образование при Министерство за образование и наука. Јас само цитирам.

На 25.09.2009 година хаосот продолжува. со учебнците ситуацијата ништо не е подобрена.

Почитуван министер,

На 3.10.2009 година, еве да не биде дека цитирам медиуми што не ви се многу балгонаклонети, како што милувате да кажете, ќе го цитирам вашиот Сител. Вели: "Министерот за образование Тодоров ветуваше дека сите книги ќе пристигнат во првата недела на септември. А денеска, во телефонски разговор за Сител изјави дека оваа тема е многу чувствителна". За првиот човек на образованието, "образованието е многу комплицирано", ваша изјава, "конфузна" и како што вели "нема став по ова решение".

Дали се уште немате став почитуван министер? Или можеби во меѓувреме го изградивте ставот, да им кажете на граѓаните каде се учебниците што ги ветувате?

Е, за да биде ситуацијата појасна, "Транспареност - Македонија" изврши едно и спитување на таа тема и што заклучи? дека за многу краток период е избрана постапка за најповолен понудувач за печатење учебници, кој случајно е висок функционер на ВМРО ДПМНЕ, градоначалник на КОчани. Да објаснам на јавноста овие бесплатни учебници вредат 15 милиони евра почитувани колеги пратеници. и вели градоначалникот на Кочани во својата печатница: "ги печати книгите за четврто и седнмо одделение кои сеуште ги нема во училиштата", целата зделка со градоначалникот на Кочани, според министерот Тодоров "Изнесува 8 милиони евра"

Понатаму, дали да продолжувам сум во дилема но на 13.10.2009 година, седмо одделнците се сеуШте се без учебници на на 15.10.2009 година повторно Сител ќе изјави "ветеното не е сторено" бесплатни учебници нема да има за средното стручно образование".

Понатаму, почитуван министер дојдовме до 19.10.2009 година и вели дека " учениците два месеци чекаат на ветеното, се снаоѓаат сами", бидејќи излезе дека бесплатните учебници се прескапи. И на 28.10.2009 година, последната информација "седмооделенците се сеуште без книги".

Според моите информации голем дел од средношколците се без учебници, учат од скрипти или пак вежбаат препишување како во Ресавската школа. Се надевам дека добро ќе го извежбаат и се уште го нема она што го ветивте.

Наместо за реклами, почитуван министер, дали сметате дека овие пари ќе беше подобро да ги намените за бесплатни учебници. Ред е веќе оваа Влада вклучувајќи ве и вас она што го ветува да го исполнува. Фактите зборувааат дека до овој момент нема учебници и како што самиот вие изјавивте дека за средношколците, освен за прва година нема да има бесплатни учебници.

Да не навлегувам во тоа колку тие ќе бидат бесплатни, затоа што ученците треба да ги чуваат учебниците како црвено јајце на Велигден. Ако малку се оштети тогаш ќе треба да ги платат на крајот на годината. Јас не велам дека треба да се учат на ред и дисциплина, меѓутоа знаеме дека секој учебник може да се оштети, до толку повеќе што во одредени учебници треба и да се пишува, почитуван министер. Така налагааг правата.

Значи моето прашање до вас, до каде е проектот бесплатни учебници, колку пари ја чини оваа Влада тој проект и дали воопшто во текот на оваа година ќе добијат учениците таканаречени бесплатни учебници?